
	[bookmark: nev]SEBESTÉNY RÉKA ZSÓFIA
reka.sebesteny@gmail.com
- 
Osztatlan, 6. félév
Semmelweis Egyetem
Általános Orvostudományi Kar
	
[bookmark: _GoBack]






Témavezetők:
	Nyiri Gábor
Vezető kutató,  Kísérleti Orvostudományi Kutatóintézet

	Dr. Zichó Krisztián
PhD hallgató,  Kísérleti Orvostudományi Kutatóintézet




Az agytörzs szerepe a félelmi memória nyomok felidézésében

Az agyban a térbeli és epizódikus memória nyomokat a hippokampusz fõsejtjeinek egy kis al-populációja kódolja, melyeket engram sejteknek hívunk. Ezen sejtek a memória nyomok formálódása során aktiválhatóságuk alapján kerülnek kiválasztásra, melynek szabályozására azok gátlástalanítása is alkalmas lehet. Korábban csoportunk felfedezte, hogy a nucleus incertus (NI) GABAerg neuronjai a hippokampális szomatosztatin (SOM) pozitív interneuronok gátlásán keresztül képesek befolyásolni a memória nyomok kialakulását. Most célunk az volt, hogy kiderítsük, milyen specifikus mechanizmus áll a fõsejtek kiválogatódásának hátterében, és ez hogyan befolyásolja a memória nyomok felidézését. Munkánk során vírus vektorokat, genetikailag módosított egereket és optogenetikai viselkedési kísérleteket alkalmaztunk. Kiértékeléseinkhez viselkedéselemzést, fluoreszcens immunhisztokémiát és mikroszkópos módszereket használtunk. Felfedeztük, hogy a NI GABAerg neuronjai a hippokampális gyrus dentatus SOM interneuronjainak gátlásán keresztül, gátlástalanítani tudják a szemcsesejteket. Ha pedig ez egy negatív élmény pillanatában történik akkor, így ezen élmény hozzá kötõdik a szemcsesejtek általunk kiválasztott al-populációjához. Ugyanezen SOM sejtek újbóli gátlása vagy az õket gátló NI GABAerg sejtek újbóli serkentése ezáltal képes a beírt negatív élmény felidézésére akár egy teljesen új környezetben is. Eredményeink egy kulcsfontosságú gátlástalanításon alapuló új memória mechanizmust tártak fel, melyet a hippokampális SOM sejtek és azok agytörzsi bemenetei tesznek lehetõvé. Eredményeink segíthetnek jobban megérteni az emléknyomok kialakulását, azok felidézését és a memóriaproblémák létrejöttének mechanizmusait is.



